Jelaskan Sakit gila dari Ignaz Semmelweis dalam bahasa melayu

Beliau semakin lama semakin berperangai yang dianggap memalukan kepada rakan sekerja: beliau ketagihan arak, sering menyendiri dari keluarga malah adakalanya berkelakuan tidak senonoh di hadapan orang ramai dan keluarga. Doktor peribadi Ignaz, János Balassa menyimpulkan bahawa Semmelweis sudah mengalami gangguan mental lalu perlu dibawa ke hospital sakit jiwa.

Semmelwise diumpan masuk pada 30 Julai ke suatu pusat perawatan sebegini di Lazarettgasse dek ditipu Ferdinand Ritter von Hebra yang disangka membawanya ke satu institut ilmu. Semmelweis cuba meloloskan diri, namun beliau ditahan dan dipukul sebelum dikurung berbaju pasung di suatu kurungan gelap. Beliau sangat terseksa daripada pelbagai rawatan dialaminya; beliau akhirnya menghidap gangrena berikutan suatu luka jangkitan di tangan kanannya yang akhirnya meragut nyawa beliau - beliau meninggal dunia dua minggu kemudian akibat piemia tanggal 13 Ogos 1865 pada usia 47 tahun. Beliau dikebumikan di Vienna pada lusa hari oleh sedikit orang sahaja dan seberapa makalah perubatan di Vienna dan Budapest turut memberitakan hal ini, namun penghebahan ini sebaliknya tidak berlaku dari Persatuan Doktor dan Saintis Alam Hungary.

Mayatnya dipindahkan ke Budapest sekali pada tahun 1891, dan kemudiannya ke rumah kelahirannya pada 11 Oktober 1964; rumah tersebut kini diabadikan sebaga suatu musium dan perpustakaan meraikan sumbangan beliau